3.  การประกอบธุรกิจของแต่ละสายผลิตภัณฑ์

3.1 การจำหน่ายผลิตภัณฑ์คอมพิวเตอร์และอุปกรณ์

(ก) ลักษณะของผลิตภัณฑ์หรือบริการ

  ดำเนินธุรกิจเป็นตัวแทนจำหน่ายสินค้าและให้บริการด้าน IT
  สำหรับลูกค้าบริษัทขนาดกลางและขนาดใหญ่ มีสินค้ามากกว่า 20 รายการ แบ่งออกเป็น 5
  กลุ่มใหญ่ ๆ คือ

1.  System Products : จำหน่ายคอมพิวเตอร์ขนาดกลางและอุปกรณ์คอมพิวเตอร์ของ “IBM”
    “HP” และ “CISCO” รวมทั้งระบบ e-Business

2.  Enterprise Business Applications :
    จำหน่ายโปรแกรมสำเร็จรูปสำหรับการดำเนินธุรกิจด้านการขาย การผลิต บัญชี บุคคล ได้แก่
    JDEdwards เป็นต้น

3.  Enterprise Business Intelligence :
    จำหน่ายโปรแกรมสำเร็จรูปสำหรับช่วยในการตัดสินใจของผู้บริหาร ได้แก่ Business
    Object และ eGain เป็นต้น

4.  Professional Office Products : เป็นตัวแทนจำหน่ายเครื่องฉาย LCD Projector
    “Sanyo” “Canon” และเครื่องถ่ายทอดสัญญาณภาพวัตถุ 3 มิติ (Visualizer) “Canon”

5.  Information Technology : ให้บริการด้าน Hardware, Software
    รวมทั้งระบบงานต่าง ๆ สำหรับกลุ่มบริษัทพรีเมียร์

  ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

-   ปัจจัยความสำเร็จในการประกอบกิจการ

  บริษัทมีผลิตภัณฑ์และบริการด้าน IT ที่หลากหลายและครบวงจร สามารถ
  ตอบสนองความต้องการขององค์กรต่าง ๆ เป็นอย่างดี
  ประกอบกับมีทีมงานที่มีความรู้และประสบการณ์มากกว่า 10 ปี
  สามารถให้บริการลูกค้าได้อย่างมีประสิทธิภาพ อันเป็นการสร้างความพึงพอใจ
  และรักษาฐานลูกค้าได้ในระยะยาว

(ข) การตลาดและภาวะการแข่งขัน

  1) นโยบายและลักษณะของตลาด

กลยุทธ์ทางการตลาด

  ใช้การสร้างความสัมพันธ์ที่ดีกับคู่ค้าด้วยสินค้าที่มีคุณภาพและเป็นที่ต้องการของตลาด
  รวมทั้งการบริการแบบครบวงจร (Total Enterprise Solution) โดยตรงถึงลูกค้า
  ทำให้ลูกค้าเกิดความประทับใจและให้ความไว้วางใจในสินค้าและบริการต่าง ๆ
  บริษัทคำนึงถึงการรักษาความเป็นผู้นำด้านคุณภาพและเทคโนโลยี
  และจัดระบบบริการหลังการขายที่ดี สำหรับให้บริการกับลูกค้า

-   ลักษณะลูกค้าและกลุ่มเป้าหมาย

  ลูกค้าเป็นบริษัทขนาดกลางและขนาดใหญ่ ได้แก่ สถาบันการเงิน บริษัทประกันภัย
  และอุตสาหกรรมต่าง ๆ บริษัทได้ตระหนักถึงความเสี่ยงในเรื่องของรายได้
  ที่จะมีผลกระทบต่อบริษัทหากต้องสูญเสียลูกค้าหรือลูกค้ารายหนึ่งรายใดมีปัญหา ดังนั้น
  บริษัทจึงไม่ได้มีการจำหน่ายผลิตภัณฑ์แก่ลูกค้ารายหนึ่งรายใดเกินร้อยละ 30
  ของรายได้ทั้งหมดของบริษัท
  เพื่อป้องกันความเสี่ยงไม่ให้เกิดผลกระทบต่อธุรกิจเมื่อต้องสูญเสียลูกค้ารายนั้นไป

  2) สภาพการแข่งขันภายในอุตสาหกรรม

  การแข่งขันกันมีมากขึ้นโดยคู่แข่งมีทั้งบริษัทในประเทศและบริษัทข้ามชาติ
  ทำให้เกิดผลกระทบทางด้านราคา อย่างไรก็ดี ธุรกิจด้าน IT
  มีแนวโน้มที่ขยายตัวมากขึ้นอย่างต่อเนื่อง

  สถานะในการแข่งขันของบริษัทโดยทั่วไปนับว่าอยู่ในเกณฑ์ดี เนื่องจากบริษัทเน้น
  การนำเสนอสินค้า และบริการแบบครบวงจร ซึ่งประกอบด้วยเครื่องคอมพิวเตอร์ (Hardware),
  ระบบสื่อสาร (Network), ระบบ Software ในประเภทธุรกิจต่าง ๆ
  และบริการหลังการขายที่มีประสิทธิภาพ

  ทางด้านคู่แข่งรายใหม่ที่จะเกิดขึ้นในธุรกิจประเภทนี้ เป็นไปได้ค่อนข้างยาก เนื่องจากธุรกิจนี้
  ต้องการเวลามากในการจัดหาสินค้า และสร้างทีมงานให้มีการบริการ อย่างมีคุณภาพ
  และที่สำคัญอีกประการหนึ่ง คือ บริษัทไม่ได้พึ่งรายได้จากสินค้ารุ่นเดียวหรือประเภทเดียว
  ปัจจุบันบริษัทมีสินค้า ทั้งด้าน Hardware และ Software อยู่หลากหลาย
  และสามารถให้บริการแก่ลูกค้าในธุรกิจประเภทต่าง ๆ ได้ จึงส่งผลให้เกิดความสมดุลย์ใน
  รายได้และสามารถหารายได้ทดแทนได้

(ค) การจัดหาผลิตภัณฑ์คอมพิวเตอร์เพื่อจำหน่าย

บริษัทเป็นทั้งผู้นำเข้าโดยตรงและเป็นตัวแทนจำหน่ายสินค้าที่มีสาขาในประเทศไทย ได้แก่ IBM, HP, CISCO, โปรแกรมสำเร็จรูป JDEdwards, Business Object, Surcontrol เป็นต้น สินค้านำเข้ามีทั้งจากประเทศญี่ปุ่น, สหรัฐอเมริกา, ฝรั่งเศส และอังกฤษ

เนื่องจากสินค้าที่บริษัทจำหน่ายมีหลายยี่ห้อ ดังนั้นโอกาสที่จะได้รับผลกระทบจากการสูญเสียจากการเป็นผู้แทนจำหน่ายมีน้อย นอกจากนี้ยังมีเจ้าของผลิตภัณฑ์รายอื่น ๆ พยายามติดต่อให้บริษัทเป็นผู้แทนจำหน่ายสินค้าอีกเป็นจำนวนมาก

3.2 ธุรกิจผลิตเครื่องรับโทรทัศน์ และเครื่องใช้ไฟฟ้าภายในบ้าน

ก. ลักษณะของผลิตภัณฑ์และบริการ

  ผลิตภัณฑ์ที่ผลิตประกอบด้วยเครื่องรับโทรทัศน์ ผลิตภัณฑ์เครื่องใช้ไฟฟ้าภายในบ้าน อาทิ พัดลม
  เครื่องปรับอากาศ เครื่องทำน้ำอุ่น และหม้อหุงข้าว และผลิตภัณฑ์เครื่องเสียงติดรถยนต์ลำโพง
  นอกจากนี้ยังมีผลิตภัณฑ์อุปกรณ์อิเล็กทรอนิกส์และชิ้นส่วนอิเล็กทรอนิกส์ด้วย
  โดยผลิตผลิตภัณฑ์ภายใต้ยี่ห้อ Sanyo, Singer, Philips, Mirage, Pioneer, Kenwood
  ฯลฯ

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

-   ปัจจัยความสำเร็จในการประกอบกิจการ

    -   บริษัทมีความชำนาญและมีความพร้อม สามารถผลิตสินค้าได้หลายชนิด หลายประเภท

    -   เป็นผู้ประกอบการผลิต OEM (Original Equipment Manufacturing) ที่สามารถ
        ผลิตสินค้าใน Brand ใดก็ได้ตามคำสั่งซื้อของเจ้าของ Brand

ข. การตลาดและภาวะการแข่งขัน

  1. นโยบายและลักษณะของตลาด

-   กลยุทธ์ทางการตลาด

    -   มุ่งเน้นในเรื่องคุณภาพของผลิตภัณฑ์

    -   มีนโยบายการกำหนดราคาให้สอดคล้องกับระดับราคาของตลาด และสภาวะ การแข่งขัน

-   ลักษณะลูกค้าและกลุ่มเป้าหมาย

  มีทั้งลูกค้าที่เป็นผู้แทนจำหน่ายเครื่องใช้ไฟฟ้ารายใหญ่ภายในประเทศและลูกค้าจากต่างประเทศ
  ลูกค้าส่วนใหญ่มีเครื่องหมายการค้าเป็นของตัวเอง
  โดยบริษัทเน้นการผลิตตามคำสั่งของลูกค้าเป็นหลัก

-   การจำหน่ายและช่องทางการจำหน่าย

  ใช้วิธีการติดต่อเจรจากับลูกค้าที่เป็นเจ้าของเครื่องหมายการค้าโดยตรง
  มีสัดส่วนการจำหน่ายให้ลูกค้าภายในประเทศ และส่งออกต่างประเทศประมาณ 85:15
  ซึ่งลูกค้าต่างประเทศจะเป็นลูกค้าในแถบเอเชียเป็นส่วนใหญ่ เช่น มาเลเซีย สิงคโปร์ ฮ่องกง
  ศรีลังกา เป็นต้น

  2. สภาพการแข่งขันภายในอุตสาหกรรม

  อุตสาหกรรมเครื่องใช้ไฟฟ้าภายในบ้านมีการแข่งขันค่อนข้างสูง
  โดยเฉพาะปัจจุบันมีการเปิดกว้างในเรื่องการค้าเสรี (FTA) มากขึ้น
  ทำให้มีสินค้าจากต่างประเทศเข้ามาตีตลาด ในประเทศไทยจำนวนมาก
  การแข่งขันจะเป็นการแข่งขันในเรื่องรูปแบบผลิตภัณฑ์และราคาเป็นสำคัญ

(ค) การจัดหาผลิตภัณฑ์หรือบริการ

  ด้านการผลิต มีโรงงานผลิต 1 แห่ง ตั้งอยู่ที่เลขที่ 1/10 หมู่ 4 นิคมอุตสาหกรรมบางชัน
  ถนนเสรีไทย แขวงคันนายาว กรุงเทพมหานคร ปริมาณการผลิตปี 2546 ประกอบด้วย
  กลุ่มเครื่องรับโทรทัศน์ 51,046 หน่วย กลุ่มเครื่องใช้ไฟฟ้าภายในบ้าน 308,091 หน่วย
  กลุ่มเครื่องเสียงติดรถยนต์ ลำโพง 27,865 หน่วย และชิ้นส่วนอิเล็กทรอนิกส์ 1,245,682
  หน่วย

  วัตถุดิบที่ใช้ในการผลิตมีทั้งวัตถุดิบที่สั่งซื้อจากในประเทศและนำเข้าจากต่างประเทศ ในสัดส่วน
  80: 20 ทั้งนี้ผู้จำหน่ายวัตถุดิบส่วนใหญ่เป็นคู่ค้ามานาน และไม่มีความสัมพันธ์โดยตรงกับบริษัท
  ดังนั้น โอกาสที่จะเกิดปัญหาในเรื่องการสั่งซื้อ หรือสูญเสียผู้จำหน่ายวัตถุดิบจึงมีน้อยมาก
  นอกจากนั้น บริษัทยังสามารถจัดหาวัตถุดิบทดแทนได้ สำหรับการเปลี่ยนแปลงด้านราคาวัตถุดิบ
  จะมีการเปลี่ยนแปลงจากอัตราแลกเปลี่ยนเงินตราต่างประเทศและราคาซื้อขายในตลาด

  โรงงานของบริษัทมีการควบคุมผลกระทบต่อสิ่งแวดล้อมจากกระบวนการผลิตและวัตถุดิบเหลือใช้ตามข้อกำหนดของกรมโรงงานอุตสาหกรรม
  กระทรวงอุตสาหกรรม ทำให้ไม่เกิดผลกระทบต่อสิ่งแวดล้อม และไม่มีประวัติการกระทำผิด